Απάτη περί την πρόσληψη στον Ιδιωτικό και Δημόσιο Τομέα: Κρίσιμα Νομικά Ζητήματα
Creators: name: Κοτανίδου, Χριστίνα Λεωνίδα
Publisher: name: Aristotle University of Thessaloniki
Year: 2024
Subjects: Απάτη περί την πρόσληψη
Δημόσιος και Ιδιωτικός Τομέας
Πλαστογραφία
Fraud Regarding Employment
Public and Private Sector
Forgery

description: Η παρούσα μελέτη φιλοδοξεί μέσα από έναν γόνιμο επιστημονικό διάλογο μεταξύ θεωρίας και νομολογίας να σκιαγραφήσει και να καταδείξει εναργώς τα κρίσιμα ανακύπτοντα στη δικαστηριακή πρακτική νομικά ζητήματα και τις προβληματικές σχετικά με την εξειδικευμένη περίπτωση της «απάτης περί την πρόσληψη», που ως τέτοια καλείται στη θεωρία, η περίπτωση κατά την οποία ο εργοδότης παραπλανάται λόγω ψευδών παραστάσεων ή αποκρύψεων του προσλαμβανομένου ως προς τις γνώσεις και τις ικανότητές του. Το πρώτο από τα δύο κρισιμότερα ζητήματα που βρίσκονται στο επίκεντρο της συζήτησης για το ιδιαιτέρως επίκαιρο έγκλημα της «απάτης περί την πρόσληψη», αφορά στην έναρξη της προθεσμίας παραγραφής του, η οποία διαφοροποιείται αναλόγως της υιοθετούμενης κάθε φορά θέσεως ως προς το χρόνο τέλεσης του αδικήματος, αρρήκτως συνυφασμένος με το αν αυτό τελείται άπαξ ή εξακολουθητικώς, ενώ το δεύτερο, αφορά στην πρόκληση τυχόν βλάβης στην περιουσία του εργοδότη, είτε αυτός είναι το Δημόσιο ή ΝΠΔΔ, είτε πρόκειται για φυσικό πρόσωπο, ζήτημα που ανάγεται στη γενικότερη προβληματική της ισοστάθμισης της βλάβης από την παροχή εργασίας του προσλαμβανομένου. Στα κεφάλαια που ακολουθούν, προηγείται ένα γενικό περίγραμμα της έννοιας της «περιουσίας» ως προστατευομένου εννόμου αγαθού, η οποία αποτέλεσε αντικείμενο έντονης θεωρητικής συζήτησης και αντιπαράθεσης μεταξύ της νομικής και της οικονομικής θεώρησης, επιχειρείται μια σύντομη περιγραφή της νομοτυπικής μορφής του αδικήματος της απάτης με κεντρική έννοια, κοινή στα περιουσιακά εγκλήματα, την πρόκληση περιουσιακής ζημίας, καθώς και το κριτήριο προσδιορισμού αυτής διά του λογιστικού αντισταθμίσματος μεταξύ παροχής και αντιπαροχής. Στο τρίτο κεφάλαιο, αναλύεται η ειδικότερη παραλλαγή του εγκλήματος της απάτης, ήτοι η «απάτη περί την πρόσληψη» τόσο στο Δημόσιο, όσο και στον Ιδιωτικό Τομέα, ενώ αναδεικνύεται, μέσα από μια σύντομη νομολογιακή αναδρομή, η γενικότερη προβληματική περί ισοστάθμισης ή μη και υπό ποιες προϋποθέσεις της ζημίας του εργοδότη από την παρασχεθείσα εργασία του προσλαμβανομένου. Στο τελευταίο κεφάλαιο, η συζήτηση επικεντρώνεται στο ζήτημα του χαρακτηρισμού της πράξεως της απάτης περί την πρόσληψη ως κατ’ εξακολούθηση ή άπαξ τελούμενης και σε εκείνο συναφώς του χρόνου τέλεσής της και έναρξης της παραγραφής, αναδεικνύοντας τη σημαντική μεταστροφή της νομολογίας με την παραδοχή της άπαξ τελέσεως του εγκλήματος της απάτης με την προσκόμιση, το πρώτον, στον εργοδότη ή στην οικεία υπηρεσία του πλαστού τίτλου σπουδών.
description: The present study aims, through a fruitful scientific discussion between theory and jurisprudence, to vividly outline and demonstrate the critical legal issues arising in judicial practice and the problematic aspects regarding the specialized case of "fraud in employment", which is referred to as such in theory, the case where the employer is deceived due to false representations or concealments made by the hired person regarding their knowledge and skills. The first of the two most critical issues at the heart of the discussion on the particularly relevant crime of "fraud in employment" concerns the commencement of the statute of limitations, which varies depending on the position adopted each time regarding the time of commission of the offense, inseparably linked to whether it is committed once or continuously, while the second concerns the causation of any damage to the employer's property, whether it is a public entity or a Legal Entity of Public Law or a private individual, an issue that relates to the broader problem of balancing the damage from the work provided by the hired person. In the following chapters, there is a general description of the concept of "property" as a protected legal good, which has been the subject of intense theoretical debate and confrontation between legal and economic perspectives, followed by a brief description of the legislative form of the offense of fraud with a central concept common to property crimes, the causation of property damage, as well as the criterion for determining this through the accounting counterbalance between provision and counter-provision. In the third chapter, the specific variant of the offense of fraud is analyzed, namely "fraud in employment" both in the Public and Private Sectors, while, through a brief jurisprudential review, the broader problem of balancing or not and under what conditions the employer's damage caused by the work provided by the hired person is highlighted. In the final chapter, the discussion focuses on the characterization of the act of fraud in employment as continuous or once committed and on its timing and commencement of the statute of limitations, highlighting the significant shift in case law with the acknowledgment that the one-time commission of the fraud offense commences the moment the employee submits, the fake academic degree to the employer or the relevant authority.